laion/Wikipedia-Exotic huggingface dataset:
ევროპა გალიაში

ევროპა გალიაში — კონსტანტინე გამსახურდიას სოციალური რომანი, რომლის წერა 1937 წელს დაიწყო, მაგრამ სხვადასხვა გარემოებების გამო დაუმთავრებელი დარჩა. რომანში „ევროპა გალიაში“ ასახული უნდა ყოფილიყო ევროპის სინამდვილე – ბრძოლა რესპუბლიკური ესპანეთისთვის. რომანის ცალკეულ თავები ქვეყნდებოდა „ლიტერატურულ საქართველოში“. მაგრამ 1937 ქვეყანაში სიტუაცია რადიკალურად შეიცვალა, დაიწყო სახელმწიფო ტერორი. მწერალი იძულებული გახდა თავი მიენებებინა თანამედროვეობაზე წერისთვის და ისტორიულ მასალაზე გადართულიყო. „ევროპა გალიაში“ დაუმთავრებელი დარჩა. რომანის შვიდი თავი გამოქვეყნდა: ქვეყანა ვრცელია... გაცდენილი პარტია ტენისის უცნაური შემთხვევა პანსიონ კობურგში მაჰარაჯას მაიმუნი მარკების კოლლექციონერის შეგონებანი წვიმა ფრაუ მაიორი ბორგავდა გერმის ბალიშებში... „მთვარის მოტაცების“ დასრულების შემდეგ კონსტანტინე გამსახურდიამ ახალი რომანის წერა დაიწყო. ეს იყო „ევროპა გალიაში“, რომელშიც ასახული უნდა ყოფილიყო ევროპის სინამდვილე, ბრძოლა რესპუბლიკური ესპანეთისთვის, რაც მაშინ უაღრესად მეთოდური თემა იყო. „ლიტერატურული საქართველო“ უკვე აქვეყნებდა ცალკეულ თავებს. ლავრენტი ბერიას ეს რომანი არ მოსწონდა, მაგრამ მწერლის ჩანაფიქრს მიესალმა. ამ პერიოდისთვის ქვეყანაში სიტუაცია რადიკალურად შეიცვალა: 1937 წლის 3 მარტს ცეკას პლენუმზე სტალინმა სახელმწიფო ტერორი გამოაცხადა – განსხვავებული აზრის პირებთან კამათი დასრულდა. მათი ლიკვიდაცია უნდა მომხდარიყო. ამავე წლის 15 მარტს ბერიამ იგივე გაიმეორა და ქართული გვარ-სახელებით დააკონკრეტა, თავს დაესხა ტროცკისტებს, ცისფერყანწელებს, აკადემიური ჯგუფის წევრებს... სხვებთან ერთად მწვავედ გააკრიტიკა კონსტანტინე გამსახურდიაც, როგორც ფაშისტური ელფერის მებრძოლი ნაციონალისტი, თუმცა მწერლის დიდი ნიჭიც აღიარა და თქვა, საჭიროა მისი ხალხის სამსახურში ჩაყენებაო. ამის შემდეგ დაიწყო კონსტანტინე გამსახურდიას სასტიკი კრიტიკა. მწერალი თავს იცავდა. ხშირად სიტყვით გამოდიოდა, სტალინსა და ბერიას განადიდებდა, მიმართავდა ცეკას, მაგრამ ამაოდ. შინსახკომში უკვე წამების შედეგად ათქმევინეს ლიდა გასვიანს, ბუდუ მდივანს, ნიკოლო მიწიშვილს, დავით წერეთელს, არჩილ მიქაძეს, დავით ლომინაძეს, გერმანე მგალობლიშვილს, ტიციან ტაბიძეს, მიხეილ ჯავახიშვილის, რომ კონსტანტინე იზიარებდა ფაშისტურ იდეებს. ბერიამ მწერალს სტალინზე რომანის დაწერა შეუკვეთა. გარდა იმისა, რომ მწერალი უმწეო მდგომარეობაში იყო, აქ კიდევ ერთი ფაქტორი მოქმედებდა: სტალინი ცხადდებოდა რევოლუციონერად, ჩაგრულთა მამად, რომელმაც შეცვალა ისტორიის მიმდინარეობა. მის მიერ ჩადენილ სისასტიკესა და ტირანიაზე კი არც საზოგადოებამ და არც კონსტანტინემ ჯერ არაფერი იცოდნენ. მწერალმა თავი დაანება რომანს – „ევროპა გალიაში“, რომელიც დაუმთავრებელი დარჩა. თავი მიანება თანამედროვეობას და თუ რამდენიმე თვის წინ აცხადებდა, მთავარი თანამედროვეობაა, ისტორიულ მასალაზე მუშაობა ნაკლებად საინტერესოაო, – ახალმა სიტუაციამ სწორედ ისტორიაში გადაიყვანა. ↑ http://tbiliselebi.ge/?mas_id=6568&jurn_id=41&rubr_id=27
ლეონიდ კანტოროვიჩი

ლეონიდ კანტოროვიჩი (რუს. Леонид Канторович; დ. 19 იანვარი, 1912, სანქტ-პეტერბურგი — გ. 7 აპრილი, 1986, მოსკოვი) — საბჭოთა მათემატიკოსი და ეკონომისტი. ხაზობრივი პროგრამირების ერთ-ერთი ავტორი. 1975 წელს მიანიჭეს ნობელის პრემია ეკონომიკის დარგში „რესურსების ოპტიმალური განაწილების თეორიაში შეტანილი წვლილისთვის“ (ტიალინგ კუპმანსთან ერთად). მიღებული აქვს მრავალი ჯილდო. ლეონიდ კანტოროვიჩი დაიბადა 1912 წელს, ებრაელი ექიმ-ვენოროლოგის, ხაიმ (ვიტალი) კანტოროვიჩისა და დანტისტ პესი გირჩევნას ოჯახში. 1926 წელს ჩააბარა ლენინგრადის უნივერსიტეტის მათემატიკის ფაკულტეტზე, 4 წლის შემდეგ დაასრულა ბაკალავრიატი და სწავლა განაგრძო ასპირანტურაში. 1930-1939 წლებში იყო მასწავლებელი, ხოლო შემდეგ უკვე პროფესორი ლენინგრადის სამრეწველო მშენებლობის ინჟინერთა ინსტიტუტში. 1935 წელს დისერტაციის დაუცველად მიენიჭა ფიზიკა-მათემატიკის დოქტორის ხარისხი. „ვარიაციული აღრიცხვა“, 1933, ვლადიმერ სმირნოვთან და ვლადიმერ კრილოვთან ერთად. „ორგანიზაციის მათემატიკური მეთოდები და წარმოების დაგეგმარება“, 1939. „ინტეგრალების განსაზღვრა და ფურიეს მწკრივები“, 1940. „ალბათობის თეორია“, 1946. „ფუნქციონალური ანალიზი და გამოყენებითი მათემატიკა“, 1948. „ფუნქციონალური ანალიზი და გამოთვლითი მათემატიკა“, 1956. „ფუნქციონალური ანალიზი ნორმირებულ სივრცეებში“, 1959, გლებ აკილოვთან ერთად. „ოპტიმალური გადაწყვეტილებები ეკონომიკაში“, 1972, ალექსანდრ გორსტკოსთან ერთად. „მათემატიკა ეკონომიკაში: მიღწევები, სიძნელეები, პერსპექტივები“, 1975. ლეონიდ კანტოროვიჩის პრემია ლეონიდ კანტოროვიჩის ავტობიოგრაფია ნობელის პრემიის საიტზე ლეონიდ კანტოროვიჩის ბიოგრაფია სობოლევის მათემატიკის ინსტიტუტის საიტზე დაარქივებული 2006-07-26 საიტზე Wayback Machine. ნიჭი — ეს მეტისმეტად ცოტაა (ინტერვიუ კანტოროვიჩთან) ანატოლი ვერშიკი ლეონიდ კანტოროვიჩსა და წრფივ დაპროგრამებაზე ↑ Find a Grave — 1996. <a href="https://wikidata.org/wiki/Track:Q63056"></a> ↑ 2.0 2.1 2.2 2.3 2.4 2.5 2.6 MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ Notable Economists // Infoplease <a href="https://wikidata.org/wiki/Track:Q99642647"></a> ↑ http://www.nndb.com/cemetery/732/000208108/ ↑ A. Kats Concerning a Fallacious Concept of Economic Calculations // Problems of Economic Transition: a journal of translations from Russian — M. E. Sharpe, Taylor & Francis, 1960. — Vol. 3, Iss. 7. — P. 42–52. — ISSN 1061-1991; 1557-931X; 0032-9436 — doi:10.2753/PET1061-1991030742 <a href="https://wikidata.org/wiki/Track:Q100974420"></a><a href="https://wikidata.org/wiki/Track:Q880582"></a><a href="https://wikidata.org/wiki/Track:Q6712554"></a><a href="https://wikidata.org/wiki/Track:Q15749673"></a> ↑ 6.0 6.1 6.2 Czech National Authority Database <a href="https://wikidata.org/wiki/Track:Q13550863"></a> ↑ 7.0 7.1 http://mi.mathnet.ru/smj1283 — გვ. 7. ↑ https://www.econometricsociety.org/society/organization-and-governance/fellows/memoriam ↑ 9.00 9.01 9.02 9.03 9.04 9.05 9.06 9.07 9.08 9.09 9.10 9.11 9.12 9.13 9.14 9.15 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ JewishGen — 1987. <a href="https://wikidata.org/wiki/Track:Q820610"></a>
ხარისჩლიქა

ხარისჩლიქა (ლათ. Asarum) — მცენარეთა გვარი ძირმწარასებრთა ოჯახისა. მრავალწლოვანი ბალახებია. მხოხავი ფესურა და მიწისზედა მოკლეგანუვითარებელი ღერო აქვთ. 100-მდე სახეობა უმთავრესად გავრცელებულია აღმოსავლეთ აზიაში, ევროპაში, კავკასიაში დასავლეთ ციმბირსა და ჩრდილოეთ ამერიკაში. საქართველოში გვხვდება ამ გვარის მხოლოდ 1 სახეობა — ქართული ხარისჩლიქა. იზრდება ტყესა (უმთავრესად წიფლნარში) და დაჩრდილულ ბუჩქნარში. დეკორატიული მცენარეა. იყენებენ ხალხურ მედიცინაში. ქართული საბჭოთა ენციკლოპედია, ტ. 11, თბ., 1987. — გვ. 437. Takashi Sugawara (1982). „Taxonomic studies of Asarum sensu lato“. Journal of Plant research. 95 (3): 295–302.[მკვდარი ბმული] Lawrence M. Kelly (2001). „Taxonomy of Asarum Section Asarum (Aristolochiaceae)“. Systematic Botany. 26 (1): 17–53. doi:10.1043/0363-6445-26.1.17. List of Asarum species დაარქივებული 2012-02-24 საიტზე Wayback Machine. The International Agency for Research on Cancer.
ბლუჩანი

ბლუჩანი, ხაზართა ხაკანის სპასალარი (VIII ს.) ქართველი მემატიანის ცნობით, დარუბანდიდან შემოჭრილმა ბლუჩანმა საქართველო დალაშქრა, ჯერ კახეთში შევიდა, შეიპყრო ქართლის ერისმთავარი ჯუანშერი და მისი და, სილამაზით განთქმული შუშანი, რომელიც ხაკანს ცოლად უნდოდა; შემდეგ თბილისი აიღო, ქართლი მოაოხრა და დარიალის გზით უკან გაბრუნდა. ხაზარეთის გზაზე შუშანმა თავი მოიწამლა. განრისხებულმა ხაკანმა ბლუჩანი სიკვდილით დასაჯა. ქართული საბჭოთა ენციკლოპედია, ტ. 2, თბ., 1977. — გვ. ბოგვერაძე ა..
გოეთეს ცხოვრების რომანი

გოეთეს ცხოვრების რომანი — კონსტანტინე გამსახურდიას ბიოგრაფიული რომანი იოჰან ვოლფგანგ ფონ გოეთეს შესახებ, რომლის წერა 1930 წელს დაიწყო და მალევე დაასრულა. თავად ავტორის თქმით, ეს ნაშრომი საქართველოს სახელგამმა შეუკვეთა გოეთეს იუბილეს გამო. იგი პირველი ცდაა ბიოგრაფიული რომანისა ქართულ ენაზე. მთელი კულტურული კაცობრიობა გამოეხმაურა გოეთეს სიკვდილიდან 100 წლის შესრულების თარიღს: ევროპა, ამერიკა, ავსტრალია, ჩინეთი და ინდოეთი. გასაგებია: საქართველოს სახელგამის მიერ დაკისრებული მოვალეობის სიმძიმეს მწერლის ავტორული თავმოყვარეობაც ზედ ერთვოდა. ამიტომ ამ დიდი და ნათელი გენიისადმი სათანადო პატივის მისაგებად არც შრომა დაუზოგავს თავის მხრივ და არც სიყვარული. ცხადია, კომპილაციურ შრომას არავითარი აზრი არ ექნებოდა, რადგან გოეთეს შესახებ იმდენი დაწერილა კარგიც და ცუდიც, ყველაფერს თავი რომ მოვუყაროთ, ეს ყოველივე ერთ ქალაქშიაც არ დაეტევა. ამიტომაც, გულმოდგინედ, ხელახლა შეისწავლა მისი ავტობიოგრაფია, «Dichtung u. Wahrheit» („პოეზია და სინამდვილე“) ოცივე წიგნი. სამივე ტომი ეკერმანის „გოეთესთან საუბარისა“, გოეთეს „საფრანგეთს გალაშქრება“, „მოგზაურობა იტალიაში“, მეგობრებისა და მახლობლებისადმი მინაწერი და მათგან მიღებული კერძო ბარათები, გოეთეს Naturwissenschaftliche Sehriften (ბუნებისმეტყველური ნაწერები), ხანდახან მისი ლირიკის გადათვალიერებაც მოუხდა. რა თქმა უნდა, ამ მუშაობის შესრულებისას გამოიყენა მრავალი წლის მუშაობა გოეთეს სემინარებში: ლაიფციგში, მიუნხენსა და ბერლინში გაწეული 1912-19 წლების მანძილზე და პირადი შთაბეჭდილებანი ფრანკფურტში, ვაიმარსა და იტალიაში მოგზაურობის დროს, 1919-20 წლებში მიღებული. გოეთეს ცხოვრების რომანი საიტზე Goodreads
ჯეიმზ IV (შოტლანდია)

ჯეიმზ IV (ინგლ. James IV; დ. 17 მარტი, 1473 — გ. 9 სექტემბერი, 1513) — შოტლანდიის მეფე სტიუარტების დინასტიიდან, ჯეიმზ III-ის ვაჟი. ჯეიმზ IV აღიარებულია შოტლანდიის ერთ-ერთ საუკეთესო მონარქად. მისი მმართველობა დასრულდა 1513 წლის 9 სექტემბერს, როდესაც მოკლეს ფლოდენის ბრძოლაში. ჯეიმზი დაიბადა 1473 წლის 17 მარტს, მამამისის მმართველობის პერიოდში. მისი დედა იყო მარგარეტ დანიელი. ჯეიმზი დაბადებიდან ატარებდა როთსეის ჰერცოგის ტიტულს. იგი ტახტის უმთავრეს პრეტენდენტად ითვლებოდა და თავიდანვე ქვეყნის მმართველობისთვის ემზადებოდა. პრინცი ჯეიმზი ედინბურგის სასახლეში იზრდებოდა. 1488 წლის 11 ივნისს ჯეიმზ III სოჩიბერნის ბრძოლაში მოკლეს და მეფე 15 წლის ჯეიმზი გახდა. მისი კორონაცია 24 ივნისს შედგა. ახალგაზრდა მეფე მალევე მიხვდა, თუ რა დიდი პასუხისმგებლობა დაეკისრა და ენერგიულად შეუდგა სამეფოს მართვას. 1503 წელს, შოტლანდიასა და ინგლისს შორის მშვიდობის დასამყარებლად პრინცი ჯეიმზი დაქორწინდა ინგლისის მეფის, ჰენრი VII-ის ქალიშვილ მარგარეტ ტიუდორზე, რომელიც მომავალში ჯეიმზ V-ის დედა გახდა. შოტლანდია-საფრანგეთს შორის ალიანსი არსებობდა. როდესაც ინგლისმა საომარი მოქმედებები განახორციელა საფრანგეთის სამეფოს წინააღმდეგ, შოტლანდია იძულებული გახდა ინგლისისათვის ომი გამოეცხადებინა. 1513 წლის 9 სექტემბერს მათ შორის ფოლდენის ბრძოლა გაიმართა. მეფე ჯეიმზ IV-ც ამ ბრძოლას შეეწირა. იგი იყო უკანასკნელი მონარქი, არა მხოლოდ შოტლანდიაში, არამედ მთელ დიდ ბრიტანეთში, რომელიც ბრძოლის ველზე დაიღუპა. ჯეიმზ IV-ის გარდაცვალების შემდეგ, შოტლანდიის ტახტი ჯეიმზ V-ს ერგო, რომელიც ჯერ ორი წლისაც კი არ იყო. ამიტომ, მცირეწლოვანი მეფის რეგენტი მისი დედა მარგარეტ ტიუდორი გახდა. მეფე ჯეიმზ IV-ს რამდენიმე არალეგალური შვილიც ჰყავდა. ვიკისაწყობში არის გვერდი თემაზე: ჯეიმზ IV (შოტლანდია) James the Fourth, Norman Macdougall (2006 with two earlier editions, regarded as definitive). King James IV of Scotland, R.L. Mackie (1958, the most important previous biography). Ashley, Mike (2002). British Kings & Queens. Carroll & Graf, გვ. 280–286. ISBN 0-7867-1104-3.  James IV in Oxford Dictionary of National Biography, Oxford University Press, New York, 2004, Vol. 29, pp. 609–619 Primary Sources Accounts of the Comptroller, Sir Duncan Forestar, 1495–1499, Miscellany of the Scottish History Society, vol. 9 (1958), 57–81. In Latin. Flodden Papers, 1505–1517, ed. Marguerite Wood, Scottish History Society, (1933), French diplomatic correspondence (does not refer to the battle).
Sultans of Swing

„Sultans of Swing“ — ბრიტანული როკ-ჯგუფ Dire Straits-ის სიმღერა სადებიუტო, სასათაურო სტუდიური ალბომიდან. სიმღერის ავტორია ჯგუფის ლიდერი მარკ ნოპფლერი. მიუხედავად იმისა, რომ სინგლი ამ სიმღერით 1978 წელს გამოვიდა, წარმატება იქონია მხოლოდ 1979 წელს ხელმეორედ გამოცემის შემდეგ, როგორც ბრიტანეთში, ასევე აშშ-ში. სიმღერა შთაგონებული იყო ჯაზ-ბენდით, რომელიც დეპტფორდის ერთ-ერთი ბარში გამოდიოდა. გამოსვლის დროს ჯგუფის წევრმა განაცხადა, რომ ისინი იყვნენ "სექს-სვინგის სულთნები", რამაც ნოპფლერს მიაწოდა სიმღერის იდეა. სიმღერის ტექსტი[დაარქივებული] საიტზე MetroLyrics ↑ Song Stories - "Sultans of Swing". Rolling Stone. დაარქივებულია ორიგინალიდან — 2014-05-02. ციტირების თარიღი: 16 აპრილი 2014. ↑ Sultans of swing in Belgian Chart. Ultratop and Hung Medien. ციტირების თარიღი: 13 ივნისი 2013. ↑ Sultans of swing in Canadian Adult Contemporary Chart. Library and Archives Canada. დაარქივებულია ორიგინალიდან — 2014-11-02. ციტირების თარიღი: 13 ივნისი 2013. ↑ Sultans of swing in Canadian Top Singles Chart. Library and Archives Canada. დაარქივებულია ორიგინალიდან — 2014-11-02. ციტირების თარიღი: 13 ივნისი 2013. ↑ Hung Medien. Sultans of swing in French Chart. დაარქივებულია ორიგინალიდან — 2013-11-27. ციტირების თარიღი: 13 ივნისი 2013. You have to use the index at the top of the page and search "Dire Straits" ↑ Sultans of swing in German Chart. Media control. ციტირების თარიღი: 13 ივნისი 2013. ↑ Sultans of swing in Irish Chart. IRMA. ციტირების თარიღი: 13 ივნისი 2013. Only one result when searching "Sultans of swing" ↑ Indice per Interprete: D. HitParadeItalia (it). ციტირების თარიღი: 13 ივნისი 2013. ↑ Sultans of swing in Netherlands Chart. Nederlandse Top 40. ციტირების თარიღი: 13 ივნისი 2013. ↑ Hung Medien. Sultans of swing in New Zealand Chart. დაარქივებულია ორიგინალიდან — 2014-01-04. ციტირების თარიღი: 13 ივნისი 2013. ↑ John Samson. Sultans of swing in South African Chart. ციტირების თარიღი: 13 ივნისი 2013. ↑ Dire Straits. ოფიციალური ჩარტების კომპანია. ციტირების თარიღი: 13 ივნისი 2013. ↑ Dire Straits awards on Allmusic. Allmusic. ციტირების თარიღი: 13 ივნისი 2013. ↑ Canadian single certifications – Dire Straits – Sultans of Swing. Music Canada. ↑ Italian single certifications – Dire Straits – Sultans of Swing იტალიურად (PDF). იტალიის მუსიკალური ინდუსტრიის ფედერაცია. ↑ British single certifications – Dire Straits – Sultans of Swing. ბრიტანეთის ფონოგრამების მწარმოებლების ასოციაცია. შეიყვანეთ Sultans of Swing ველში Search. აირჩიეთ Title ველში Search by. შეიყვანეთ single ველში By Format. დააწკაპუნეთ ღილაკზე Go
MPL Communications

MPL Communications (აღნიშნავს McCartney Productions Ltd.-ს) — სერ პოლ მაკ-კარტნის ბიზნესის ჰოლდინგური კომპანია. გარდა მაკ-კარტნის მიერ The Beatles-ის შემდეგ შექმნილი შემოქმედების მართვისა, MPL აგრეთვე არის მსოფლიოს ერთ-ერთი უდიდესი კერძო მუსიკალური გამომცემელი. MPL მდებარეობს ლონდონსა და ნიუ-იორკში. ოფიციალური საიტი ↑ MCCARTNEY PRODUCTIONS LIMITED ↑ MPL music publishing
კალვადოსი (სასმელი)

კალვადოსი (Calvados) — არყის ტიპის სპირტიანი სასმელი, რომელიც საფრანგეთში ნორმანდიის პროვინციის საუკეთესო მიწებზე იწარმოება. აღნიშნულ სასმელს ვაშლისგან ხდიან და მასში წყალსა და საფუარს ურევენ. რამდენიმე ხილის ბაზაზე შექმნილ სასმელს უძველესი ისტორია აქვს. უცნობია, თუ როდის დაიწყეს ნორმანდიის ან ბრეტონსკის სოფლებში კალვადოსის გამოხდა. მევენახეობისგან განსხვავებით, ვაშლისა და მსხლის გამოყვანის კულტურა გლეხების ძირითადი საქმიანობა არ ყოფილა. ადვილი შესაძლებელია, რომ სწორედ ამ მიზეზით, სიდრი და მასზე დაყრდნობით შექმნილი სპირტიანი სასმელი დიდი ხნის მანძილზე უცნობი იყო მისი „სამშობლოს“ ფარგლებს გარეთ. ვაშლის სასმელი სიდრი საფრანგეთში ბევრად უფრო პოპულარულია, ვიდრე ყურძნისგან გამოხდილი ღვინოები. ძირითადად იგი ნორმანდიაში, ბრეტანსა და ილ-დე-ფრანსში სხვადასხვა ჯიშის ვაშლისგან იწარმოება და დაბალალკოჰოლურ სასმელად ითვლება (გრადუსი მაქსიმუმ 5-6%). პირველი წერილობითი ცნობა აღნიშნული სასმელის შესახებ, 1553 წელს განეკუთვნება, როდესაც ჟილ დე გუბერვილი მესნილან-ვალიადან აღნიშნავდა, რომ ის დაკავებულია ვაშლის სასმელის დისტილაციით. 1741 წელს კანცლერის ანრი ფრანსუა დ`ეგესოს მოთხოვნით, სამეფო საბჭომ მიიღო გადაწყვეტილება, რომელიც განსაზღვრავდა სასმელის მწარმოებელთა ვალდებულებებსა და პრივილეგიებს ნორმანდიაში. თუმცა საჭირო იყო დრო იმისთვის, რომ სპირტიან სასმელს სიდრს თავისი ადგილი მოეპოვებინა. XIX საუკუნეში გავრცელებას იწყებს ტერმინი „კალვადოსი“, რაც დაკავშირებულია ერთ-ერთი დეპარტამენტის სახელთან, რომელიც საფრანგეთის რევოლუციის დროს შეიქმნა. ამ სიტყვის ეტიმოლოგია ბევრად უფრო რთულია. რეალურად ეს სახელი „El Calvador“ ერქვა ესპანეთის მეფის ფილიპ მეორის გემს, რომელიც 1588 წელს ნორმანდიის სანაპიროზე გაჩერდა. ვიკისაწყობში არის გვერდი თემაზე: კალვადოსი (სასმელი) Apples, Cider and Calvados in Pays d'Auge, Normandy Calvados
Party Sequence

„Party Sequence“ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მეშვიდე კომპოზიცია 1969 წლის ალბომზე More. კომპოზიცია მოკლე ინსტრუმენტული ჩანაწერია, რომლის ავტორი ჯგუფის ოთხივე წევრია. მასში ჟღერს ხალხური საკრავები. ფილმში ნომერი სრულდებოდა მსახიობების მიერ, ბარში. უცნობია, თუ რატომ არის ალბომზე მის ავტორად მითითებული ჯგუფის ოთხივე წევრი. ნიკ მეისონი — ბონგოს დოლი ლინდი მეისონი — სასტვენი ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Ibiza Bar

„Ibiza Bar“ — ინგლისური პროგრესული როკ-ჯგუფ პინკ ფლოიდის სიმღერა, შეტანილი მესამე ალბომში More. იგი აგრეთვე შეტანილია სინგლში „The Nile Song“ და ამ სიმღერის მსგავსია. სიმღერას, „The Nile Song“-ის მსგავსად იწყებს რიტმული გიტარა. თუმცა, განსხვავებით უკანასკნელისგან, „Ibiza Bar“-ში არ იცვლება გასაღებები, იგი მერყეობს რე და მი მაჟორულ აკორდებს შორის, ხოლო მისამღერი ლა მაჟორში სრულდება. ისევე, როგორც „The Nile Song“-ში, სიმღერის ჟღერადობა შედარებით მძიმეა. ამ მხრივ აგრეთვე შესამჩევია ჯგუფის სიმღერები „The Gold It's in the...“ და „Young Lust“, ისევე, როგორც The Division Bell-ის სესიების დუბლი „Nervana“, გამოცემული ალბომის The Endless River დამატების სახით. დეივიდ გილმორი – ელექტრონული გიტარა, წამყვანი ვოკალი რიჩარდ რაიტი – კლავიშებიანი საკრავები, ბეკ-ვოკალი როჯერ უოტერსი – ბას-გიტარა ნიკ მეისონი – დასარტყმელი საკრავები ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
More Blues

„More Blues“ — ინგლისური პროგრესული როკ-ჯგუფ პინკ ფლოიდის რიგით მეათე კომპოზიცია 1969 წლის ალბომზე More. კომპოზიცია ინსტრუმენტულია და 2 წუთს და 12 წამს გრძელდება. მისი ავტორი ჯგუფის ყველა წევრია. ფილმში „მეტი“ კომპოზიცია ჟღერს სცენაში, სადაც ჩანს, რომ მთავარი გმირი შტეფანი მუშაობს ბარში და ყიდის მისი მფლობელის, ერნესტო ვოლფის მარიხუანას და ჰეროინს. ბოქს-სეტის The Early Years 1965–1972 შემადგენლობაში შევიდა ნომრის ალტერნატიული ვერსია. ჯგუფი საკუთარ კონცერტებზე სხვადასხვა წლებში ასრულებდა უფრო ვრცელ და ენერგიულ ბლუზურ იმპროვიზაციებს. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Quicksilver (ინსტრუმენტალი)

„Quicksilver“ — ინგლისური პროგრესული როკ-ჯგუფ პინკ ფლოიდის ავანგარდული, ინსტრუმენტული, რიგით მეთერთმეტე კომპოზიცია 1969 წლის ალბომზე More. შემოკლებული სახით კომპოზიცია საკონცერტო The Man and The Journey-ში ჟღერდა, სახელწოდებით „Sleep“. ალბომის ვერსია 7 წუთს და 13 წამს გრძელდება და საკონცერტოზე 3 წუთით უფრო ხანგრძლივია. მასში ჟღერს ფსიქოდელიური ეფექტები და კონკრეტული მუსიკის სხვა ელემენტები, პინკ ფლოიდის ადრეული ჟღერადობის დამახასიათებელი ნიშნები. სიმღერის სახელწოდება მომდინარეობს ვერცხლისწყლის ალტერნატიული სახელწოდებისგან. ფილმში „მეტი“ არის სცენა, რომელშიც ეს კომპოზიცია ჟღერს, ხოლო მისი მთავარი პერსონაჟების ვერცხლისწყალს ეთამაშებიან. სიმღერის სამუშაო სახელწოდება იყო Waterpipe. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
A Spanish Piece

„A Spanish Piece“ — პროგრესულ როკ-ჯგუფ პინკ ფლოიდის მოკლე, რიგით მეთორმეტე კომპოზიცია 1969 წლის ალბომზე More. იგი ჯგუფის პირველი კომპოზიციაა, რომლის ავტორად მხოლოდ დეივიდ გილმორია მითითებული. კომპოზიციის სამუშაო სახელწოდება იყო „Spanish Music“. კომპოზიცია ინსტრუმენტულია და პასოდობლეს სტილის ფლამენკო-გიტარით არის გაჯერებული (თუმცა ფილმში „მეტი“ მოქმედება ესპანურ ივისაზე მიმდინარეობს, სადაც ხალხური მუსიკა ფლამენკოს ჟანრის არ არის). კომპოზიციას ახლავე უკანა ფონზე როჯერ უოტერსის საუბრები, კერძოდ - მთვრალ მდგომარეობაში მიმართვები უცნობი ქალის მისამართით და ფრაზით „მომაწოდე ტეკილა, მანუელ“. როჯერ უოტერსი: „გვითხრეს, რომ ერთ-ერთ ფრაგმენტში ესპანურ ბარში რადიოში მუსიკა უნდა ყოფილიყო, ამიტომ ამის მსგავსი რაღაც უნდა ჩაგვეწერა. შუა ჩანაწერისას დეივიდმა განასახიერა საუბარი.“ კომპოზიცია ჯგუფის კონცერტებზე არ შესრულებულა. დეივიდ გილმორი — ესპანური გიტარა, ბას-დოლი და ვოკალიზაცია როჯერ უოტერსი — ვოკალიზაცია ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Dramatic Theme

„Dramatic Theme“ — ინგლისური პროგრესული როკ-ჯგუფ პინკ ფლოიდის რიგით მეცამეტე და უკანასკნელი კომპოზიცია 1969 წლის ალბომზე More. „Dramatic Theme“ ჯგუფის კიდევ ერთი ინსტრუმენტული კომპოზიციაა, რომლის ავტორი ოთხივე მუსიკოსია. მასში გამოყენებულია იგივე მოტივი, რაც „Main Theme“-ში, თუმცა იგი ძირითადად აგებულია დეივიდ გილმორის გიტარაზე და მხოლოდ 2 წუთს და 15 წამს გრძელდება. CD-ის ანოტაციებში ნიკ მეისონის თანაავტორის სახით მითითება მოცემული არ იყო, თუმცა ეს შეცდომა მოგვიანებით შესწორდა. კომპოზიციის კიდევ ერთი ვერსია, „Theme (Beat Version)“ მოხვდა გამოცემის The Early Years 1965–1972 შემადგენლობაში. იმპროვიზაცია კონცერტებზე არ შესრულებულა. დეივიდ გილმორი — ელექტრონული გიტარა როჯერ უოტერსი — ბასი რიჩარდ რაიტი — Farfisa-ს ორგანი ნიკ მეისონი — დასარტყმელი საკრავები ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.